Në bazë të nenit 153 të Ligjit mbi vetëqeverisjen lokale (“Fleta Zyrtare MZ” , numër. 02/18, 34/19, 38/20), nenit 53 paragrafi 1 pikës 2 dhe 10, si dhe nenit 129 të Statutit të Komunës së Tuzit (“Fleta Zyrtare e MZ – dispozitat komunale” numër 24/19, 05/20), e në lidhje me nenin 15, 16, 17 të Vendimit mbi bashkësitë lokale (“Fleta Zyrtare e MZ – dispozitat komunale” numër 32/19), Tubimi i qytetarëve të Bashkësisë lokale “Traboin”, më 23.05.2020, ka sjellë:

**V E N D I M**

**mbi themelimin e Bashkësisë lokale** **“Traboin”**

**Neni 1**

Themelohet bashkësia lokale “Traboin” (në tekstin e mëtejmë: BL “Traboin”).

**Neni 2**

Selia e BL “Traboin” është në Traboin.

Territori i BL “Traboin”, përfshinë vendbanimet: Arzë, Helmicë , Bardhaj, Spi, Nabom, Skoraq dhe Traboin

**Neni 3**

Bashkësia lokale “Traboin” ka 5 (pesë) anëtar të Këshillit.

**Neni 4**

Numri i përgjithshëm i qytetarëve të BL me moshë madhore është 408. Numri i qytetarëve me moshë madhore, të pranishëm është 40 (dyzet), prej të cilëve 40 (dyzet) ishin PËR themelimin e Bashkësisë lokale të Traboin.

**Neni 5**

Personi i autorizuar për regjistrimin e Bashkësisë lokale “Traboin” në regjistrin e Bashkësive lokale është: Ilir Gojçaj.

**Neni 6**

Vendimi mbi themelimin e Bashkësisë lokale i dorëzohet Kuvendit të Komunës së Tuzit, me qëllim të dhënies së pëlqimit.

**Neni 7**

Ky Vendim hynë në fuqi ditën e tetë nga dita e publikimit të Vendimit mbi dhënien e pëlqimit në të njëjtën në „Fletën Zyrtare të Malit të Zi – dispozitat komunale“.

**TUBIMI I QYTETARËVE TË BASHKËSISË LOKALE “ TRABOIN”**